open-index/open-wikipedia-markdown huggingface dataset:
Devil and Men

**Devil and Men** ir:
* Devil and Men (albums) - rokgrupas Sanctimony 2005. gada albums.
* Devil and Men (dziesma) - dziesma no šī paša albuma.
Eternal Suffering

**Eternal Suffering** ir 1999. gadā izdots grupas Sanctimony debijas albums.

## Dziesmu saraksts
# *Christ Church*
# *The Castle Mound*
# *Autumn*
# *The Lost*
# *Eternal Suffering*
# *The Pray*
# *First Cross*
# *Satan Fallus*
Šerdāles komūna

**Šerdāles komūna** () ir Norvēģijas komūna, Trendelāgas filkē. Komūnā 2018. gadā dzīvoja 24,0 tūkstoši cilvēku. Komūnas administratīvais centrs ir Šerdālshalsene.

## Ārējās saites
Radio SWH Rock

***Radio SWH Rock*** ir vienīgā roka formāta radiostacija Latvijā. Tā pieder akciju sabiedrībai *[[Radio SWH]]*.

*Radio SWH Rock* sāka raidīt FM 89,2 MHz frekvencē Rīgā un tās apkaimē , plkst. 10:00, aizvietojot klasikas žanra radiostaciju *[[Radio Amadeus]]*.  *Radio SWH Rock* sāka raidīt jaunu programmu, piedāvājot plašāku autorprogrammu izvēli, jaunu mūzikas pasniegšanas veidu un audio noformējumu.
2008. gada 1. septembrī *Radio SWH Rock* sāka atsakņot rokmūzikas klasikas skaņdarbus bez komentāriem diennakts laikā. 2012. gada 3. martā *Radio SWH Rock* atvēra Radio klubu *SWH Rock Club*. 2012. gada 1. septembrī startēja *Radio SWH Rock Top 500* akcija, kuras laikā klausītāji no 10. septembra līdz 21. septembrim ieteica savas dziesmas, un no 24. septembra līdz 28. septembrim *Radio SWH Rock* ēterā tika atskaņots *Top 500*. Par visu laiku labāko rokdziesmu *Radio SWH Rock* klausītāji atzina *[[Led Zeppelin]]* *Stairway To Heaven*. 2015. gada 2. martā *Radio SWH Rock* mainīja saukli un papildināja atskaņošanas sarakstu ar jaunāko laiku rokmūziku.

## Ētera personības
* Artis Dvarionas
* Jānis Bukums
* Ēriks Saksons

## Atsauces

## Ārējās saites
* ''Radio SWH Rock''
Šķēle

**Šķēle** var būt:

* no pārtikas izstrādājuma (parasti maizes) nogriezta plāna daļa
* Šķēle, uzvārds
Kumersdorfa

**Kumersdorfa** () ir vieta netālu no Lukenvaldes, aptuveni 25 km uz dienvidiem no Berlīnes, Brandenburgas reģionā Vācijā.

1932. gadā Kumersdorfā tika izveidota armijas pētniecības grupa Valtera Dornbergera vadībā, kura izstrādāja šķidrās degvielas raķetes A1, A2 un A3. Šeit tās tika arī izmēģinātas. Tā kā raķešu izmēģinājumiem poligons kļuva par mazu, 1936. — 1937. gadā grupa pārvietojās uz Pēnemindi Baltijas jūras krastā.

## Ārējās saites
* https://web.archive.org/web/19991011085346/http://members.aol.com/kummersdrf/kummer0.htm
* Mark Wade Encyclopedia Astronautica
*Kummersdorf entry in "The Encyclopedia of Astrobiology, Astronomy, and Spaceflight"
*http://members.aol.com/kummersdrf/kummer0.htm
*Article title
*The official Erich Warsitz Website, inclusive rare videos and audio commentaries
*http://beutepanzer.ru/Beutepanzer/Museum/Articles/Artcile.html
Kalmāras ūnija

thumb|300px|Kalmāras ūnijas teritorija ap 1500. gadu

**Kalmāras ūnija** (dāņu, norvēģu un zviedru: *Kalmarunionen*) bija vairākas personālūnijas (1397-1524), kas apvienoja Dānijas (ar Holšteinu), Norvēģijas (ar Īslandi un Grenlandi) un Zviedrijas (ieskaitot daļu Somijas) karalistes zem viena monarha. Valstis atteicās no savas suverenitātes, bet ne neatkarības, un interešu konflikti (it īpaši Zviedrijas bruņniecības neapmierinātība ar Dānijas un Holšteinas vadošo lomu) noveda pie savstarpējiem konfliktiem, sākot ar 1430. gadiem, kas noveda pie ūnijas sadalīšanās 1523. gadā, kad Gustavs Vāsa kļuva par Zviedrijas karali. Formāli ūnija beidza pastāvēt nākamajā gadā. Norvēģija un tās aizjūru teritorijas uz vairākiem gadsimtiem gan palika Dānijas-Norvēģijas sastāvā.

## Ārējās saites
Tarčina

**Tarčina** () - pilsēta Polijā, Mazovijas vojevodistē uz dienvidrietumiem no Pjasečno. Pilsētā atrodas sulu rūpnīca "TARCZYN". Pirms Otrā pasaules kara pilsētā dzīvoja ebreju bērnu glābēja Irena Sendlere.
Nove Mjasto pie Pilicas

**Nove Mjasto pie Pilicas** () ir pilsēta Polijā, Mazovijas vojevodistē uz rietumiem no Bjalobžegiem pie Pilicas upes. Uz rietumiem no pilsētas atrodas militārais lidlauks, kuru, iespējams, izmantos civiliem mērķiem. 2007. gadā tika nolemts līdz 2009. gadam pilsētā izbūvēt kinopilsētiņu poļu kinematogrāfa vajadzībām.

## Atsauces
Immortal

**Immortal** ir melnā metāla grupa no Norvēģijas. Parasti tiek uzskatīta par vienu no t.s. otrā viļņa Skandināvu melnā metāla skatuves ievērojamākajiem pārstāvjiem, tomēr, atšķirībā no tādām grupām kā Mayhem, Burzum vai Dark Funeral viņu dziesmu tematika nav saistīta ar sātanismu vai kā citādi vērsta pret reliģiju. Dziesmu tekstos dominē drūma un mūžīgi sasalusi ziemeļu pasaule, kaujas un iznīcība. Grupas dibinātāji un ilggadīgie līderi bija vokālists un ģitārists Ulve Eikemū (*Abbath*) un sākotnējais ģitārists un visu dziesmu tekstu autors Haralds Nevdāls (*Demonaz*).
Sākot ar 1999. gada albumu *At the Heart of Winter* grupas skanējumā parādās izmaiņas un melnais metāls aizvien vairāk tiek apvienots ar Trešmetālam raksturīgu spēles stilu.

## Diskogrāfija
* *Diabolical Fullmoon Mysticism* (1992)
* *Pure Holocaust* (1993)
* *Battles in the North* (1995)
* *Blizzard Beasts* (1997)
* *At the Heart of Winter* (1999)
* *Damned in Black* (2000)
* *Sons of Northern Darkness* (2002)
* *All Shall Fall* (2009)
* *Northern Chaos Gods* (2018)
* *War Against All* (2023)

## Ārējās saites
* Oficiālā mājaslapa
* MySpace profils
* Last.fm profils
* Krievu mājaslapa
Mayhem

***Mayhem*** (***The True Mayhem***) ir 1984. gadā izveidota melnā metāla mūzikas grupa no Norvēģijas. Grupas nosaukums ir cēlies no *[[Venom]]* dziesmas *Mayhem with Mercy*. Grupa ir plaši pazīstama dēļ tās saistības ar slepkavībām, pašnāvībām un citiem vardarbības aktiem tās darbības sākumā.

## Diskogrāfija

* (1986) *Pure Fucking Armageddon* (demo ieraksts)
* (1987) *[[Deathcrush]]* (EP)
* (1993) *[[Live In Leipzig]]* (1990. gada koncertieraksts, izdots Pēra Ingves Olīna piemiņai)
* (1994) *[[De Mysteriis Dom Sathanas]]* (studijas albums, izdots *Euronymous* līdzjūtībai)
* (1996) *Out From The Dark* (pēdējais mēģinājums ar Olīnu, ierakstīts 1991. gadā)
* (1997) *[[Wolf's Lair Abyss]]* (EP)
* (1999) *Mediolanum Capta Est* (koncertieraksts)
* (2000) *[[Grand Declaration of War]]* (studijas albums)
* (2004) *[[Chimera]]* (studijas albums)
* (2007) *[[Ordo Ad Chao]]* (studijas albums)
* (2009) *[[Life Eternal]]* (demo ieraksti no *De Mysteriis Dom Sathanas*)
* (2014) *[[Esoteric Warfare]]* (studijas albums)
* (2019) *[[Daemon]]* (studijas albums)

## Ārējā saites

* Oficiālā mājaslapa
* Mayhem - BestBlackMetalAlbums.com
Venom

***Venom*** ir smagā metāla grupa no Anglijas, ko uzskata par vieniem no melnā metāla apakšžanra pamatlicējiem.

## Diskogrāfija
* *[[Welcome to Hell]]* (1981)
* *[[Black Metal (albums)|Black Metal]]* (1982)
* *[[At War with Satan]]* (1983)
* *[[Possessed]]* (1985)
* *[[Calm Before the Storm (Venom album)|Calm Before the Storm]]* (1987)
* *[[Prime Evil (albums)|Prime Evil]]* (1989)
* *[[Tear Your Soul Apart]]* (EP) (1990)
* *[[Temples of Ice]]* (1991)
* *[[The Waste Lands]]* (1992)
* *[[Venom '96]]* (EP) (1996)
* *[[Cast in Stone]]* (1997)
* *[[Resurrection (albums)|Resurrection]]* (2000)
* *[[Metal Black]]* (2006)
* *[[Hell (albums)|Hell]]* (2008)
* *[[Fallen Angels (albums)|Fallen Angels]]* (2011)
* *[[From the Very Depths]]* (2015)
* *[[Storm the Gates]]* (2018)

## Ārējās saites
* Oficiālā mājaslapa
* ''Encyclopaedia Metallum'' ieraksts
Kronbergs

**Kronbergs** var būt:

* Andris Kronbergs — latviešu arhitekts (1951);
* Edgars Kronbergs — latviešu uzņēmējs un politiķis (1983);
* Juris Kronbergs — latviešu dzejnieks un tulkotājs (1946—2020).
Pacific Racing

**Pacific Racing** bija Formula 1 komanda no Lielbritānijas. Komanda piedalījās F1 sacīkstēs no 1994. līdz 1995. gadam, kopā 33 sacensībās.

## Vēsture
Komandu 1984. gadā izveidoja bijušais mehāniķis Kīts Viginss, lai piedalītos Eiropas Formula Ford čempionātā ar norvēģi Haraldu Hīsmanu un Marlboro kā sponsoru. Hīsmans uzvarēja vairākos čempionātos.
 
### Pirmā sezona (1994)
Uzvarot daudzās mazo formulu sacīkstēs, . gadā Pacific debitēja F1 sacīkstēs. Debija gan bija paredzēta gadu agrāk. Komandai trūka finansējuma, tāpēc piloti Pols Belmondo un Bertrāns Gašo reti, kad kvalificējās. Tad, kad tas notika, viņi izstājās.

### Otrā sezona un bankrots (1995)
. gadā komanda nomainīja Ilmor motorus pret Ford. Šajā gadā piloti, atšķirībā no iepriekšējās sezonas, spēja arī finišēt. Tas gan neglāba komandu no finansiālām grūtībām, tāpēc pēc sezonas tā piedzīvoja bankrotu. Labākais rezultāts bija astotā vieta, kuru sasniedza Gašo  un Montermīni .

## Formula 1 rezultāti
Footwork Arrows

**Footwork Arrows** bija Formula 1 komanda no Apvienotās Karalistes. Komanda piedalījās F1 sacīkstēs no 1991. līdz 1996. gadam.

## Vēsture
Komandu dibināja firma "Footwork" un Džekijs Olivers, kurš kļuva par komandas direktoru. Tā tika bāzēta uz Arrows komandas.
 
### Pirmās sezonas (1991-1993)
1991. gada sākumā tika lietota vecā Arrows A11C šasija un Porsche motors. Par pilotiem kļuva Alessandro Kafi un Mikēle Alboreto. Pirmajās četrās sacīkstēs Kafi nespēja ne reizi kvalificēties. Vēlāk viņš tika savainots un tāpēc tika aizstāts ar Stefanu Jūhansonu. Jau pēc četrām sacīkstēm Kafi atkal bija ierindā un varēja braukt. Viņš arī sasniedza sezonas labāko rezultātu komandai - 10. vieta. Itālis tomēr tika nomainīts ar Aguri Sudzuki pēc sezonas. Bija manāms uzlabojums, jo Sudzuki nekvalificējās tikai divām sacīkstēm, bet Alboreto izcīnīja sešus punktus. 1993. gadā Alboreto nomainīja Dereks Vorviks, kurš spēja izcīnīt vienu ceturto vietu, kas uz to brīdi bija komandas labākais sasniegums.

### Pēdējās sezonas (1994-1996)
thumb|left|250px|Footwork FA15
1994. gadā Mugen Honda motorus nomainīja Ford. Iepriekšējo pilotu pāri (Vorviks un Sudzuki) nomainīja Džanni Morbidelli un Kristians Fitipaldi. Fitipaldi izcīnīja divas ceturtās vietas (6 punkti), bet Morbidelli bija piektais un sestais (3 punkti). Kopvērtējumā komanda ierindojās devītajā vietā. 1995. gadā Fitipaldi vietā sāka braukt Taki Inoue. Morbidelli uz daļu sezonas nomainīja Masimiljāno Papiss. Sezonas pēdējo sacīksti Morbidelli nobrauca izcili un kāpa uz goda pjedestāla. Viņš, tāpat kā otrās vietas īpašnieks Olivjē Panī un ceturtās vietas īpašnieks Marks Blandels no uzvarētāja Deimona Hilla atpalika divus apļus - tas ir Formula 1 rekords. 1996. gadā komandā brauca Rikārdu Rosē un Joss Verstapens. Pēdējais vienu reizi spēja izcīnīt punktus.

### Izpirkšana (1996)

1996. gada sākumā Toms Vokinšovs nopirka lielu daļu komandas un no 1997. gada piedalījās F1, atgriežot Arrows vārdu. Viņš solīja uzvaras, kas bija diezgan ticami, ņemot vērā to, ka tika parakstīts līgums ar čempionu Deimonu Hillu un maksātspējīgo Pedru Dinišu. Formulas tomēr bija ļoti lēnas un neizturīgas, tāpēc rezultāti nebija pat tuvi uzvarām, tomēr Ungārijas GP tikai tehniskas problēmas patraucēja Hillam izcīnīt savu pirmo uzvaru Arrows sastāvā.
Kārlis Vendlingers

**Kārlis Vendlingers** (; dzimis , Kufšteinā, Austrijā) ir Austrijas sacīkšu pilots, pazīstams kā Formula 1 pilots, Vācijas F3 un FIA GT čempions.

Viņš debitēja F1 . gada  ar Leyton House formulu. Pirmajā sacīkstē austrietis izstājās, bet otrajā finišēja divdesmitais. Komanda tika pārveidota par March . gadā, tomēr Kārlis saglabāja savu vietu. Kanādā viņam izdevās izcīnīt ceturto vietu. Vendlingers pārcēlās uz Sauber . gadā. Tur viņš spēja izcīnīt punktus četras reizes sezonā un kopvērtējumā bija divpadsmitais ar septiņiem punktiem. . gadā viņš spēja saglabāt savu vietu, tomēr  viņš piedzīvoja smagu avāriju un kādu laiku bija komā. Sezona austrietim bija beigusies. Viņš atgriezās . gadā, tomēr nespēja atgūt savu iepriekšējo ātrumu un pārcēlās uz salonautomobiļu sacensībām.

## Ārējās saites
Andris Bērziņš

**Andris Bērziņš** var būt:

* Andris Bērziņš (1944) — bijušais Latvijas Valsts prezidents, iepriekš inženieris, politiķis un finansists;
* Andris Bērziņš (1951) — pedagogs un politiķis, bijušais Ministru prezidents;
* Andris Bērziņš (1952) — aktieris;
* Andris Bērziņš (1955) — politiķis, Latvijas Bērnu fonda vadītājs;
* Andris Zeibots (1950) — rakstnieks, dramaturgs, īstajā vārdā Andris Bērziņš.

## Skatīt arī
* Bērziņš
Vibrācija

**Vibrācija** (no  — 'svārstība, trīcēšana') ir zemas frekvences mehāniskas svārstības.

Vibrācijas svārstības var būt periodiskas vai gadījuma rakstura. Vibrācijas no cilvēka viedokļa var būt vēlamās un nevēlamās. Vēlamās ir, piemēram, tās, kuras rada skaņu — skaļruņi, mūzikas instrumenti. Biežāk ir sastopamas nevēlamas vibrācijas, izšķiežot enerģiju un radot troksni. Tādas rada dzinēji un citas mašīnas. Šīs vibrācijas rodas no rotējošo daļu disbalansa, berzes, zobratu pārvadiem u.c.
Podkova Lesna

**Podkova Lesna** () - pilsēta Polijā, Mazovijas vojevodistē uz dienvidiem no Brvinovas. Apdzīvota vieta dibināta 1911. gadā kā dārzu pilsēta. No Varšavas uz Podkovu Lesnu kursē piepilsētas elektrovilciens.
Serocka

**Serocka** () - pilsēta Polijā, Mazovijas vojevodistē uz ziemeļiem no Varšavas pie Narevas upes Zegžes mākslīgā ezera. Pirmoreiz rakstos minēta 1065. gadā, bet pilsētas tiesības ieguva 1417. gadā, tās atjaunotas 1923. gadā. 1990. gadā šeit notika 4. pasaules romu (čigānu) kongress, kurā pieņēma lēmumu pasludināt 8. aprīli par Starptautisko romu dienu.
Zakročima

thumb|300px|Zakročimas baznīca

**Zakročima** () - pilsēta Polijā, Mazovijas vojevodistē uz rietumiem no Novi Dvoras Mazoveckas pie Vislas upes.
Glinojecka

**Glinojecka** () - pilsēta Polijā, Mazovijas vojevodistē uz austrumiem no Racjonžas pie Vkras upes.
Vestiena

**Vestiena** ir ciems Madonas novada Vestienas pagastā, pagasta centrs. Izvietojies pagasta vidusdaļā Ilziņa un Salāja ezeru krastos pie autoceļa P81  no novada centra Madonas un  no Rīgas. Vestienā atrodas pagasta pārvalde, bērnudārzs, tautas nams, bibliotēka, brīvdabas estrāde, feldšerpunkts, luterāņu baznīcas drupas, vairāki veikali, uzņēmumi.

## Iedzīvotāji

## Vēsture
[thumb|200px|left|Vestienas skats 19. gadsimta vidū ([Štafenhāgens)]]
thumb|200px|left|Vestienas muižas kungu māja 
Apdzīvotā vieta veidojusies ap kādreizējo Vestienas muižas *(Festen)* centru. 
Zviedru Vidzemes laikā 1696. gadā pēc ģenerālgubernatora Ērika Dālberga projekta uzcelta Vestienas baznīca.

Pēc Otrā pasaules kara gados bija padomju saimniecības "Vestiena" centrālais ciemats. Muižas apbūve (18. gadsimta 2. puse — 19. gadsimts) ir valsts nozīmes arhitektūras piemineklis.

## Atsauces
Norvēģu valoda

**Norvēģu valoda** (*norsk*, ) ir indoeiropiešu saimes ziemeļģermāņu valoda, kurā galvenokārt runā norvēģi. Tā ir dzimtā valoda aptuveni 5 miljoniem cilvēku, no kuriem lielākā daļa dzīvo Norvēģijā. Tā ir Norvēģijas valsts valoda. Pastāv divas oficiālās norvēģu valodas rakstu valodas — būkmols (*bokmål*), kura pamatā ir dāņu valodas leksika un gramatika, bet norvēģu valodas fonētika, un jaunnorvēģu valoda (*nynorsk*), kuru 19. gadsimta vidū no dažādiem norvēģu valodas dialektiem izveidojis valodnieks Ivars Osens. Vairāk izplatīts ir būkmols, bet jaunnorvēģu valodu lieto 10–13% norvēģu.

Norvēģu alfabēts ir tāds pats kā dāņu alfabēts. Tas balstās uz latīņu alfabētu. Tajā ir 29 burti — visi 23 latīņu burti, kā arī J, W, U, Æ, Ø un Å.

## Klasifikācija
Norvēģu valoda pieder indoeiropiešu valodu saimes ģermāņu valodu atzaram. Vēl sīkāk tā ietilpst ziemeļģermāņu valodu grupā un kopā ar islandiešu un fēru valodu veido rietumskandināvu valodu zaru.

Pastāv arī cits dalījums, tas ir, norvēģu valoda kopā ar dāņu un zviedru valodu tiek likta kontinentālajās skandināvu valodās, jo norvēģu valoda pamazām zaudē savas lokāmās valodas īpatnības, kamēr islandiešu un fēru valoda savu lokāmību saglabā (šīs valodas tiek sauktas par salu skandināvu valodām).

## Atsauces

## Ārējās saites

* 
* 
* 
*
Mišiņeca

thumb|250px|Kurpes reģiona tautastērps

**Mišiņeca** () - pilsēta Polijā, Mazovijas vojevodistē uz ziemeļiem no Ostrolenkas. Viens no Kurpes etnogrāfiskā reģiona centriem. Reģiona nosaukums cēlies no iedzīvotāju apavu nosaukuma (*kurpś*, poliski apavi ir *buty*).
Ostrolenkas apriņķis

**Ostrolenkas apriņķis** () ir apriņķis Polijā, Mazovijas vojevodistes ziemeļos. Robežojas ar Mazovijas vojevodistes Ostrovas, Viškovas, Makovas un Pšasnišas apriņķiem, Varmijas-Mazūrijas vojevodistes Pišas un Ščitno apriņķiem, kā arī Podlases vojevodistes Kolno un Lomžas apriņķiem, bet Ostrolenkas pilsēta ir anklāvs apriņķa teritorijā.
Kalušina

**Kalušina** () ir pilsēta Polijā, Mazovijas vojevodistē uz austrumiem no Miņskas Mazoveckas. Polijas kampaņas laikā 1939. gada 11. un 12. septembrī pie Kalušinas notika kauja, kurā, netipiski kara gaitai, uzvarēja poļu armijas daļas.
Višogroda

**Višogroda** () - pilsēta Polijā, Mazovijas vojevodistē uz austrumiem no Plockas pie Vislas upes. Sena slāvu apmetne. Viduslaikos tirdzniecības centrs un viena no Mazovijas kņaza galvenajām pilsētām. XVII gadsimtā pilsētu nodedzināja zviedri, pēc tam pilsētas attīstība stagnēja. Cionisma līdera Nahuma Sokolova (*Nahum Sokolow*, 1859-1936) dzimtā pilsēta.
## Atsauces
Edijs Džordans

**Edmunds Patriks Džordans** (; dzimis , miris ), pazīstams kā **Edijs Džordans** (), bija Īrijas uzņēmējs, televīzijas raidījumu vadītājs un bijušās autosacīkšu komandas *[[Jordan Grand Prix]]* dibinātājs.

## Dzīvesgājums
### Autobraucēja karjera
Edijs Džordans jaunībā piedalījās kartingu sacensībās un 1971. gadā kļuva par Īrijas čempionu. 1974. gadā viņš sāka piedalīties *[[Formula Ford]]* sacensībās, un 1975. gadā – *[[Formula 3]]*. Viņš bija spiests izlaist 1976. gada sezonu, jo viņš sacīkšu negadījumā salauza savu kreiso kāju. Pēc tam, kad viņš bija atveseļojies, Džordans piedalījās *[[Formula Atlantic]]* sacensībās. 1979. gadā viņš piedalījās vienā *[[Formula 2 (1953—1984)|Formula 2]]* posmā un piedalījās *[[McLaren]]* *[[Formula 1]]* komandas testos. 1981. gadā viņš piedalījās Lemānas 24 stundu sacīkstēs.

### Komandas vadība
1981. gadā Džordans dibināja savu pirmo autosacīkšu komandu – *Eddie Jordan Racing*. Komanda guva panākumus vairākos čempionātos – 1983. gadā Martins Brandls izcīnīja 2. vietu Lielbritānijas *Formula 3* čempionātā, 1987. gadā Džonijs Herberts tajā pašā čempionātā uzvarēja, un 1989. gadā Žans Alezī kļuva par *[[Formula 3000]]* čempionu.

1990. gadā Džordans dibināja *[[Jordan Grand Prix]]* komandu, un 1991. gadā tā sāka piedalīties *Formula 1* pasaules čempionātā. Komanda jau savā pirmajā sezonā ieguva piekto vietu Konstruktoru kausā. 1998. gada  Deimons Hills izcīnīja *Jordan* komandas pirmo uzvaru. Līdz 2003. gadam *Jordan* uzvarēja vēl trijos pasaules čempionāta posmos. 2005. gada janvārī Džordans pārdeva komandas kontrolpaketi Kanādas miljardierim Aleksam Šnaideram par 30 miljoniem ASV dolāru.

### Karjera televīzijā
2009. gadā Džordans sāka piedalīties BBC *Formula 1* translācijās kā eksperts. Kad 2016. gadā BBC raidīšanas tiesības pārņēma *[[Channel 4]]*, Džordans pārcēlās uz šo kanālu.

No 2016. līdz 2018. gadam Džordans bija viens no BBC raidījuma «Gāzi grīdā!» vadītājiem.

2024. gada decembrī Džordans paziņoja, ka viņam gada sākumā tika diagnosticēta agresīva prostatas un urīnpūšļa vēža forma. Viņš nomira 2025. gada 20. martā 76 gadu vecumā.

## Atsauces

## Ārējās saites
Celtnieks (stadions)

**Stadions «Celtnieks»** ir daudzfunkcionāls stadions Daugavpilī, Latvijā, kas tika atklāts 1939. gadā. Tajā notiek gan futbola, gan vieglatlētikas sacensības. Stadiona ietilpība ir 1980 vietas.

Stadionā savas mājas spēles aizvadīja futbola klubi Dinaburg (1996—2009) un Daugava. Kopš 2008. gada sezonas "Daugava" spēlēja savā — "Daugavas" stadionā.

Stadionu sāka būvēt 1936.gadā. Kopš 1938.gada stadiona izbūvi veica 18. Daugavpils aizsargu pulks, un bija paredzēts, ka izbūve tiks pabeigta 1940.gadā. 1939.gada rudenī stadionā jau notika vieglatlētikas sacensības.

Pēc okupācijas 1946. gadā stadions tika nodots sporta biedrībai "Daugava", ap 1958.gadu — Daugavpils motoveloķēžu rūpnīcas sporta apvienībai "Daugava", 1960.gadā — Daugavpils vispārējās celtniecības tresta sporta apvienībai "Celtnieks".

Pēdējo reizi stadions rekonstruēts 1989. gadā, kad tika nojaukta pamata tribīne un tās vietā tika uzcelts sporta komplekss ar vairākām zālēm, peldbaseinu un viesnīcu. Rekonstrukcijas rezultātā stadiona ietilpība saruka no pieciem līdz gandrīz diviem tūkstošiem skatītāju sēdvietu.

2011. gada oktobrī stadiona laukumam UEFA programmas "Hattrick" ietvaros tika pabeigta pārbūve un ieklāts mākslīgais segums.

## Atsauces

## Ārējās saites
Skonto

**Skonto** var būt:
* Skonto (grāmatvedība) — termins grāmatvedībā
* Radio Skonto
* **Futbola klubs:**
** Skonto FC
** JFC Skonto
** Bijušais futbola klubs Skonto/Metāls
* Skonto stadions
* Celtniecības uzņēmums "Skonto būve"
* Zivju restorāns "Skonto"
* Logu un durvju būvkonstukciju ražotājs "Skonto Plan"
* Skonto halle
* Izstāžu sabiedrība "Prima-Skonto"
* Interneta risinājumu uzņēmums "Skonto Datu Sistēmas"
1991. gada F1 sezona

**1991. gada F1 sezona** bija 42. F1 sezona. Tā sākās  un beidzās .

Brazīlietis Airtons Senna pārliecinoši izcīnīja savu trešo un pēdējo pasaules čempiona titulu. Sezona iezīmējās ar jaunu punktu skaitīšanas sistēmu - kopš 1991. gada par uzvaru pienācās 10 punkti, iepriekšējo 9 vietā, un ieskaitē tika ņemti vērā visu braucēju uzrādītie rezultāti. Šajā sezonā savas pirmās piecas F1 sacīkstes aizvadīja arī vēlākais septiņkārtējais pasaules čempions Mihaels Šūmahers.

## Komandas un piloti

## Kopvērtējumi un rezultāti
### Pilotu kopvērtējums

### Konstruktoru kauss

### Sacīkstes

## Piezīmes un atsauces
Ružana

**Ružana** () ir pilsēta Polijā, Mazovijas vojevodistē uz austrumiem no Makovas Mazoveckas pie Narevas upes.
Broka (pilsēta)

**Broka** () ir  Mazovijas vojevodistes pilsēta Polijā, atrodas uz dienvidiem no Ostrovas Mazoveckas pie Rietumu Bugas upes.
Mogelņica

**Mogelņica** () ir pilsēta Polijā, Mazovijas vojevodistē uz dienvidrietumiem no Grujecas.

## Atsauces

## Ārējās saites
Sedlces apriņķis

**Sedlces apriņķis** () ir apriņķis Polijā, Mazovijas vojevodistes austrumos. Robežojas ar Mazovijas vojevodistes Vengrovas, Sokolovas, Losices un Garvolinas apriņķiem, Podlases vojevodistes Semjatičes apriņķi, kā arī Ļubļinas vojevodistes Bjalas un Lukovas apriņķiem, bet Sedlces pilsēta ir anklāvs apriņķa teritorijā.
Vismežice

**Vismežice** () ir pilsēta Polijā, Mazovijas vojevodistē uz rietumiem no Bjalobžegiem pie Pilicas upes. Pēc iedzīvotāju skaita 1973.—2017. gadā vismazākā pilsēta Polijā.

## Atsauces

## Ārējās saites
Žans Denī Deletrā

**Žans Denī Deletrā** (; dzimis  Ženēvā, Šveicē) ir šveiciešu sacīkšu pilots. Viņš ir arī bijušais Formula 1 pilots.

Piedalījies pavisam 3 sacīkstēs, debitējot Austrālijas GP 1994. gadā, tomēr nav izcīnījis nevienu punktu. Labākais rezultāts kvalifikācijā šveicietim ir 24. vieta (1994. gada Austrālijas GP un 1995. gada Portugāles GP), bet sacīkstēs tā ir 15. vieta (1995. gada Eiropas GP). Pirms piedalīšanās Formula 1 sacensībās Žans bija sastopams Formula 3000 sacensībās, kur izcīnīja divas 3. vietas, bet, pateicoties sponsoru atbalstam, viņš nokļuva Formula 1, kur viņa sponsoru nauda ļoti noderēja finansiālās grūtībās nonākušām F1 komandām. Pēc Formula 1 karjeras beigšanas ar dažādiem panākumiem piedalījās daudzos salonautomobiļu čempionātos.

## Formula 1 rezultāti
1980. gadi

**1980. gadi** bija desmitgade, kas sākās ar 1980. gadā un beidzās ar 1989. gadu. Tos iezīmēja strauja datortehnologiju attīstība un Aukstā kara nobeigums.

## Notikumi pasaulē
thumb|270px|Baltijas ceļa cilvēku ķēde
* Afganistānas karš (1979—1989) 
* Solidaritātes kustība Polijā (1980—1989) 
* Mahathirs bin Mohamads nāk pie varas Malaizijā (1981)
* Libānas karš (1982)
* Mihaila Gorbačova nākšana pie varas PSRS (1985)
* Šengenas līgums (1985)
* Protesti Tiaņaņmeņa laukumā (1989)
* rokās sadevās apmēram 2 miljoni cilvēku, savienojot Viļņu, Rīgu un Tallinu (Baltijas ceļš, 1989)

## Notikumi Latvijā
* ekspluatācijā tika nodots Rīgas apvedceļš (1980)
* atklāja satiksmi pār Gorkija (tagad Vanšu) tiltu (1981)
* atklāja CK Politiskās izglītības ēku (tagadējo Rīgas Kongresu namu) Kronvalda parkā (1982)
* atkārtoti notiesāja brīvības cīnītāju Gunāru Astru (1983)
* Latvijas PSR Augstākā padome pieņēma dekrētu par cīņas pastiprināšanu ar žūpību (1985)
* Latvijas PSR Ministru padome pieņēma lēmumu par metro celtniecību Rīgā, ko neļāva īstenot sabiedrības protesti (1985)
* atklāts memoriāls Uzvaras parkā (1985)
* Liepājā nodibināja cilvēktiesību aizstāvības grupu "Helsinki-86" (1986)
* Jūrmalā norisinājās Čatokvas konference (1986)
* tautas protesta kustība pret Daugavpils hidroelektrostacijas celtniecību (1986)
* sāka darboties Rīgas radio un televīzijas tornis (1986)
* cilvēktiesību aizstāvības grupa "Helsinki-86" organizēja manifestācijas un ziedu nolikšanu pie Brīvības pieminekļa, pieminot gan 1941. gada jūnija deportācijas Latvijā, gan Molotova—Ribentropa pakta upurus (1987)
* notika Latvijas Rakstnieku savienības valdes paplašinātais plēnums, kurā Mavriks Vulfsons paziņoja, ka 1940. gadā Latvijā nav notikusi sociālistiskā revolūcija (1988)
* latviešu valodai piešķīra valsts valodas statusu, notika Latvijas Tautas frontes (LTF) pirmais kongress (1988)
* Daugavmalā uz LTF rīkoto manifestāciju pulcējās ap 250 000 cilvēku (1989)
* Latvijas PSR Augstākā Padome pieņēma likumu par Latvijas saimniecisko pastāvību (1989)
Leyton House Racing

***Leyton House Racing*** bija Formula 1 komanda no Apvienotās Karalistes. Komanda piedalījās F1 sacīkstēs no . līdz . gadam. Komanda tika veidota uz *[[March Engineering|March]]* bāzes. *Leyton House Racing* īpašnieks bija Akira Akagi.

## Vēsture
. gads bija neizdevies jau pašā sākumā. Pilotiem bija grūti kvalificēties, viņi bieži izstājās. Pārsteidzošā kārtā, Ivans Kapelli izcīnīja otro vietu , tikai astoņas sekundes atpaliekot no uzvarētāja Alēna Prosta. Sacīkstes gaitā kādu laiku piloti bija pirmajā un otrajā vietā. Maurisiu Guželmins izstājās dzinēja defekta dēļ. Iepriekšējā sacīkstē nevienam no komandas pilotiem neizdevās kvalificēties sacīkstei. Viņš izcīnīja vienu punktu , tādēļ komanda ierindojās septītajā vietā ar septiņiem punktiem.

. gadā komanda paturēja gan Guželminu, gan Kapelli. Lai gan šosezon komandas piloti ne reizi nepalika aiz kvalifikācijas barjeras, formulas bija neizturīgas un piloti reti finišēja. Sezonas beigās situācija mazliet uzlabojās, tomēr vienīgo punktu ieguva Kapelli . Pēdējās divās sacīkstēs Kapelli aizvietoja Kārlis Vendlingers. Komandas vadītājs Akira Akagi iekūlās finansiālās grūtībās ārpus čempionāta, tāpēc komanda tika pārdota vairākiem bijušajiem komandas darbiniekiem un atkal pārsaukta par *[[March Engineering|March]]*. 

*March* palika Vendlingers, viņam piebiedrojās Pols Belmondo. Abi piloti sezonas beigās aizgāja no komandas. Viņus aizvietoja Emanuele Naspeti un Jans Lammerss. Atjaunotā komanda beidza pastāvēt 1993. gada sākumā, tā arī nepiedaloties tās sezonas čempionātā.
Sonja Henije

**Sonja Henije** (; dzimusi , mirusi ) bija norvēģu daiļslidotāja un aktrise. 

Henije kļuva par trīskārtēju ziemas olimpisko spēļu čempioni, desmitkārtēju Pasaules čempioni (pirmo reizi — 15 gadu vecumā) un seškārtēju Eiropas čempioni. Henija izcīnījusi vairāk olimpisko un pasaules titulu nekā jebkura cita daiļslidotāja.
Pēc sportistes karjeras beigām viņa kļuva par naturalizētu ASV pilsoni.

Pēc 1936. gada Pasaules čempionāta daiļslidošanā pievērsās aktrises karjerai. Viņa bija viena no vislabāk apmaksātajām aktrisēm Holivudā. Filmējusies vairākos kases grāvējos, tai skaitā filmās *[[Thin Ice]]* (1937), *[[Happy Landing, My Lucky Star]]* (1938), *[[Second Fiddle]]* (1939) un "Saules ielejas serenāde" (*Sun Valley Serenade*, 1941). 1960. gadā Henije saņēma  zvaigzni Holivudas Slavas alejā.

## Ārējās saites
Marks Blandels

**Marks Blandels** (; dzimis , Bārnetā, Lielbritānijā) ir bijušais Formula 1 pilots.

Blandels motoru sportā iesaistījās 14 gadu vecumā. Līdz tikšanai F1 viņš bija braucis gan Formula 3, gan Formula 3000 sacīkstēs. . gadā Blandels sāka braukt Brabham komandā. Sezonas laikā viņš bieži izstājās un divreiz nekvalificējās. Marks tomēr spēja izcīnīt vienu punktu . Brits 1992. gadā nebrauca F1, bet . gadā atgriezās. Ar Ligier Blandels spēja divreiz kāpt uz goda pjedestāla, kopvērtējumā izcīnot 10. vietu ar 10 punktiem. . gadā pilots kļuva par Tyrrell pilotu. Viņš vienu reizi bija labāko trijniekā un sezonā kopumā bija divpadsmitais ar 8 punktiem. 1995. gada F1 sezona bija viņa pēdējā. Viņš brauca ar McLaren, bieži izcīnīja punktus un ar 13 punktiem bija desmitais kopvērtējumā. Kopā ar Martinu Brandlu šobrīd Blandels vada menedžeru firmu "2MB".
Vitrūvijs

thumb|Iedomāts Vitrūvija 17. gadsimta portrets

**Marks Vitrūvijs Pollions** (), biežāk pazīstams kā vienkārši **Vitrūvijs** (; dzimis no 80. līdz 70. gadam pirms mūsu ēras, miris pēc 15. gada pēc mūsu ēras) bija romiešu arhitekts, militārais inženieris un slavenā 10 sējumu apcerējuma *De architectura* (*Par arhitektūru*), kurā apkopoja romiešu zināšanas par celtniecību. Tā kā *De architectura* ir vienīgais pilnībā saglabājies arhitektūras traktāts no antīkajiem laikiem, tas tika uzskatīts par arhitektūras kanonu gan renesansē, gan klasicismā. Par Vitrūvija dzīvi zināms gandrīz tikai tas, kas noprotams no viņa rakstiem.

## Skatīt arī
* Vitrūvija cilvēks

## Ārējās saites

* Vitrūvija ''De architectura''
Reklāmas sauklis

**Reklāmas sauklis** ir lakoniska, viegli iegaumējama frāze, kas izsaka reklāmas paziņojuma būtību un kuru lieto reklāmas kampaņu laikā. Piemēri: *"Dzer un brauc!"*; *"Ķeriet tumšo!"*. Daži reklāmas saukļi var būt reģistrētas preču zīmes.

## Ārējās saites
Musulmaņi

[thumb|Ķīnas musulmaņi svinot [Upurēšanas svētki|Upurēšanas svētkus Šanhajā]]
thumb|Musulmaņu procentuālā izplatība dažādās pasaules valstīs 2012. gadā

**Musulmaņi** jeb **muslimi** (no , kas galu galā no  (*muslimūn*) — 'pazemīgie', vienskaitlī مسلم‎‎ (*muslim*)) ir islāma sekotāji. Saskaņā ar Pjū pētījumu centru 2010. gadā pasaulē bija 1,6 miljardi musulmaņu un tiek prognozēts, ka līdz 2050. gadam musulmaņu skaits turpinās strauji pieaugt un sasniegs 2,76 miljardus, bet 2070. gadā islāms kļūs par izplatītāko reliģiju pasaulē.

Vislielākais musulmaņu skaits dzīvo Indonēzijā, Pakistānā, Indijā un Bangladešā. Procentuāli visvairāk no valsts iedzīvotājiem musulmaņi ir Tuvo Austrumu valstīs un Ziemeļāfrikas valstīs.

## Musulmaņi Latvijā

Pirmā musulmaņu draudze Latvijā izveidota 1904. gadā Rīgā, un tās vairākumu veidoja pāris simti no Pievolgas un Krimas atbraukušo tatāru. Pirmajā pasaules karā daudzi musulmaņi Latviju pameta, un 1920. gadā vien daži desmiti Latvijas iedzīvotāju sevi uzskatīja par musulmaņiem. Kopš 1920. gada sākuma pastāvēja imāma Šakira Husnetdinova vadīta Rīgas un apkārtnes musulmaņu draudze, kuras vairākumu veidoja tatāri. Otrā pasaules kara laikā daudzi no viņiem devās bēgļu gaitās, nokļūstot bēgļu nometnēs Vācijā. 

Latvijas PSR laikā no Padomju Savienības republikām iebrauca vairāki tūkstoši tatāru, azeru un citu islāmticīgu tautu pārstāvju.

Pēc Latvijas neatkarības atjaunošanas 1990. gadu sākumā tatāru biedrība „*Ideļ*” izveidoja Rīgas pilsētas musulmaņu draudzi ar tādu pašu nosaukumu, bet otra musulmaņu grupa Rīgā izveidoja vēl vienu draudzi, kas uztur savstarpējus sakarus un svin visus lielākos musulmaņu svētkus. Musulmaņu draudzi izveidoja arī Daugavpilī.

2018. gadā dokumentālo filmu par Latvijas musulmaņu kopienu ar nosaukumu „Apgāztā mēness zīmē” uzņēma Kārlis Lesiņš, kurš pētīja to, kā pieci tās dalībnieki, tostarp reliģiskais vadītājs un imāms Imrāns Oļegs Petrovs, radikalizējušies un devušies uz Sīriju karot Islāma valsts pusē.

## Atsauces
Braiens Molko

**Braiens Molko** (, dzimis 1972. gada 10. decembrī Briselē, Beļģijā) ir grupas *[[Placebo]]* līderis un vokālists.

## Biogrāfija
Molko ir dzimis amerikāņu baņķiera un skotietes ģimenē. Pateicoties tēva darbam, Braienam bieži nācās mainīt dzīvesvietu: viņš ir dzīvojis gan Skotijā, gan Beļģijā, gan arī Liberijā, Libānā un Luksemburgā. Skolas gados Braiens piedalījās teātra pulciņā, lai sevi varētu izpaust uz skatuves. Vecākiem viņa aizraušanās nepatika. Tēvs vēlējās, lai dēls iet viņa pēdās, un kļūst par baņķieri, bet māte centās viņu pievērst kristietībai un izaudzināt par mācītāju. Braiens tam pretojās. 11 gadu vecumā viņš sāka lietot kosmētiku, bet vēlāk saprata, ka ir biseksuāls.

17 gadu vecumā Braiens devās uz Lielbritāniju, kur iestājās Goldsmitas koledžā un studēja dramaturģiju. Koledžas gados viņš bieži uzstājās dažādos Londonas klubos. Uz vienu no šādiem koncertiem viņš uzaicināja savu bijušo skolasbiedru Stēfanu Olsdālu, kuru nejauši bija saticis metro stacijā. Tas arī tiek uzskatīts par "Placebo" pirmsākumu.

Pirmajos "Placebo" pastāvēšanas gados Braiens nereti šokēja sabiedrību ar saviem izlēcieniem. Daudzi cilvēki, izskata un balss dēļ, mēdza domāt, ka viņš ir sieviete. Pats Braiens atzīst, ka agrāk darījis visu, lai pievērstu sev uzmanību un tiktu uztverts nopietni. Braiens bieži atradās arī dažādu apreibinošu vielu iespaidā, bet sasniedzot 30 gadu vecumu mūziķa dzīvesveids nedaudz mainījās. Viņš uzskata, ka būt dīvainam ir lieliski.

Braiens vairākus gadus dzīvoja Londonā kopā ar fotogrāfi Helēnu Bergu, bet vairs ar viņu nav kopā. 2005. gadā Molko kļuva par tēvu savam pirmajam dēlam Koudijam.

## Skatīt arī
* Placebo

## Ārējās saites

* Grupas "Placebo" oficiālā mājaslapa
Duālisms

[thumb|200px|right|[Renē Dekarts|Renē Dekarta duālisma ilustrācija. Ievade pāriet no maņu orgāniem uz epifīzi smadzenēs un tad uz nemateriālo garu.]]

Prāta filosofijā, **duālisms** (no latīņu vārda *duo* — "divi") ir uzskatu grupa par attiecībām starp prātu un matēriju, kas sākas ar apgalvojumu, ka garīgie fenomeni kaut kādā ziņā nav fiziski.

Idejas par prāta un ķermeņa duālismu ir bijušas pazīstamas jau kopš Platona un Aristotela laikiem, un tās aplūko spekulācijas par bezķermeniskas dvēseles, kurai tiek piedēvētas prāta spējas, esību. Platons un Aristotels uzskatīja, dažādu iemeslu dēļ, ka cilvēku "saprāts" (prāta vai dvēseles spēja) nevar būt identificēta vai izskaidrota ar viņu fizisko ķermeni.

Labi pazīstama duālisma versija tiek piedēvēta Renē Dekartam (1641), kas saka, ka prāts ir bezķermeniska substance. Dekarts bija pirmais, kas skaidri identificēja prātu ar apziņu un pašapziņu un nošķīra to no smadzenēm, kas bija inteliģences atrašanās vieta. Tādējādi, viņš bija pirmais, kas formulēja prāta un ķermeņa dihotomiju tajā formā, kādā tā pastāv mūsdienās.

Duālisms tiek pretstatīts dažādām monisma formām, tai skaitā fizikālismam un fenomenālismam.

## Atsauces
Moncas autodroms

**Moncas autodroms** () ir Formula 1 sacīkšu trase, kura atrodas Moncā, Itālijā. Tā ir viena no pirmajām autosacīkšu trasēm pasaulē.

thumb|left|200px|Starta-finiša taisne
Kopš F1 čempionāta izveides 1950. gadā Moncas autodromā sacīkstes nav notikušas vienīgi 1980. gada F1 sezonā, kad  notika Imolā. Trase ir viena no ātrākajām F1 kalendārā. Vismaz 59 cilvēki (ieskaitot skatītājus) ir miruši šajā trasē vai vēlāk slimnīcā pēc gūtajām traumām dažādās avārijās. Pēdējais bija Paolo Gislimberti, trases darbinieks, kurš pēc vairāku pilotu avārijas pirmajā aplī guva nāvējošu triecienu ar formulas riteni. Pēdējais pilots, kurš ir miris no gūtajiem ievainojumiem kādā avārijā Moncā ir Ronijs Petersons. Lai gan pēc avārijas ārsti paziņoja, ka viņa dzīvībai briesmas nedraud, sākās komplikācijas un zviedrs mira slimnīcā. Visvairāk uzvaru šajā trasē ir ieguvis Mihaels Šūmahers.

## Skatīt arī
* F1 trašu saraksts

## Ārējās saites

* Oficiālā mājaslapa ,
Renē Dekarts

**Renē Dekarts** (, , jeb Renē no Kartas; dzimis , miris ) bija franču filosofs, matemātiķis un zinātnieks. Publicējis virkni darbu, kas ievērojami ietekmēja turpmāko filozofijas, matemātikas, optikas un zinātnes kopumā attīstību Rietumos, jaunlaiku Eiropas racionālisma un mehānisma, līdz ar to arī pozitīvisma pamatlicējs.

## Dzīve
Dekarts ir dzimis, iespējams, Lahajas ciemā (), Tūras novadā, Rietumfrancijā (Tūras novada galvaspilsētas Turēnas iedzīvotāji arī uzskata savu pilsētu par viņa dzimto vietu). Vēlāk Lahaja viņam par godu tika pārsaukta par Dekartu - *Descartes* (gandrīz vai ikkatrā Francijas pilsētā ir Dekarta iela, bet Sorbonas universitātē *Dekarta pētniecības centrs*). Tēvs bija jurists, māte nāca no turīgas buržuā ģimenes.

Izglītību guvis 1606.-1615. gados Laflešas jezuītu koledžā. Līdz mūža galam bijis pārliecināts katolis un Reformācijas pretinieks (par Luteru izsakoties, ka "Reformāciju sāka cilvēks, kas kļūdaini iedomājās, ka vajag reformēt nevis sevi, bet citus"). Viena no galvenajām viņa vēlmēm bija reformēt pašus zinātniskās pētniecības un domāšanas principus, uzsvaru liekot uz tendenci domāt skaidri, definēt precīzi un izvairīties no liekvārdības.

No 22 līdz 31 gada vecumam ceļojis pa Eiropu, bet aptuveni 32 gadu vecumā pārcēlās uz dzīvi Apvienotajās Provincēs, kur, pastāvīgi mainot dzīves vietas, ar īsiem pārtraukumiem nodzīvoja līdz pat sev liktenīgajam ceļojumam uz Zviedriju. Viņu interesēja viss - sākot ar sīkākajiem fizioloģiskajiem procesiem cilvēka ķermenī un beidzot ar Visuma iekārtojumu, sākot no medicīnas, mehānikas un matemātikas un beidzot ar morāli un metafiziku, - aktīvi iesaistījās arī teoloģiskajā polemikā, nostājoties pret katoļu Baznīcas kritizētājiem (tā kā iztikas līdzekļus guva no mantotā lauku īpašuma pārdošanas un Amsterdamas bankā noguldītās naudas procentiem, varēja atļauties nodarboties ar zinātni).

Miris 1650. gada 11. februārī Zviedrijas karalistē (kurp viņu bija uzaicinājusi karaliene Kristīne) no plaušu karsoņa, apbedīts Stokholmas bāreņu slimnīcas kapsētā, 1667. gadā viņa mirstīgās atliekas pārvestas uz Parīzi pārapbedīšanai (laikā no 1793. līdz 1796. gadam vairākkārt apspriesta iespēja pārapbedīt Dekarta atliekas Parīzes Panteonā, taču gala rezultātā šāda iespēja tika noraidīta - 1819. gadā Dekarta atliekas tika pārapbedītas Senžermēndeprē baznīcā).

## Bibliogrāfija

* Dekarts R. Pārruna par metodi. - tulk. Vilnis Zariņš, 2., labotais izd., Rīga: Zvaigzne ABC. 2007., .
* Dekarts R. Meditācijas par pirmo filozofiju. - Rīga: Liepnieks&Rītups, 2008.
* Dekarts R. Kas ir mīlestība? // Rīgas laiks. - augusts, 2008.

## Skatīt arī
* Racionālisms

## Literatūra
* Rītups A. Dekarta prāta ēna. // Rīgas laiks. - augusts, 2008.

## Ārējās saites
* Renē Dekarts. Pārdomas par metodi, lai pareizi vadītu prātu un patiesību meklētu zinātnē. (fragments) 
*
Oskara Galvesa autodroms

**Oskara Alfredo Galvesa autodroms** () ir sacīkšu trase, kura atrodas Buenosairesā, Argentīnā. Tajā līdz 1998. gadam notika Formula 1 sacīkstes.

Tā ir nosaukta par godu argentīniešu pilotam Oskaram Galvesam. Līdz viņa nāvei 1989. gadā trases oficiālais nosaukums bija Buenosairesas autodroms, bet līdz prezidenta Huana Perona gāšanai 1955. gadā to sauca par 17. oktobra autodromu (), jo 17. oktobris bija nozīmīgs datums viņa partijai.

## Skatīt arī
* F1 trašu saraksts
Vienādkājvēži

**Vienādkājvēži**, **vienādkāji** () ir augstāko vēžu kārta. Tā ir plašākā augstāko vēžu grupa ar apmēram 10 000 sugām. Tie parasti ir neliela izmēra vēzīši 5—15 mm gari, bet ir arī lieli vēži () līdz 42 cm garumā. Dzīvo visdažādākajās vidēs: jūrās (dažādos dziļumos), saldūdeņos un uz sauszemes. Tie ir augēdāji, detrītēdāji, visēdāji, plēsēji un parazīti. Vienādkāju pārstāvji — mitrenes — ir plašākā sauzemes vēžveidīgo grupa.

## Morfoloģija
Vienādkājiem ir dorsoventrāli saplacināts ķermenis bez karapaksa. Galva saaugusi ar vienu vai retos gadījumos ar diviem krūšu segmentiem. Galvas sānos atrodas sēdošas saliktās acis. Abi antenu pāri un krūšu kājas ir vienzarainas, vēdera un astes daļas kājas parasti divzarainas. Krūšu kājas tiek izmantotas rāpošanai. Priekšējās kājas pārveidotas par tvērējkājām ar īstajām vai māņspīlēm. Aizmugurējās krūšu kājas dažām sugām ir saplacinātas un tiek izmantotas peldēšanai. Vienādkāju peldēšanas spēja ir ierobežota. Tie peld ar vēdera kājām. Vienādkājiem par žaunām noder plātņveida kājas pie vēdera. Vēdera nodalījums sastāv no 5 (retos gadījumos no 6) vēdera segmentiem un viena astes segmenta. Pēdējais vēdera segments (retāk divi pēdējie) saaug ar astes segmentu veidojot pleotelsonu.

## Ekoloģija
Vienādkāji dzīvo jūrā, galvenokārt uz dibena. Starp vienādkājiem ir arī sauszemes organismi, kas dzīvo mitrās vietās un elpo ar žaunām. Dažiem no tiem uz krūšu kājām ir trahejām līdzīgas caurulītes. Tās sastop  ģintī, pie kuras pieder mitrenes, kas sastopamas cilvēku mājokļos.
Sauszemes formu dzīvesvieta parasti ir pūstošu lapu kaudzes, celmi, zem kuru mizas tie atrod barību, utt. Jūru piekrastē uz sauszemes sastopams liels skaits vienādkāju sugu, kas norāda, ka sauszemes vienādkāji cēlušies no jūras vienādkājiem. Starp kontinentālajām formām sastopami arī saldūdens vienādkāji. Tāds ir stāvošos ūdeņos plaši izplatītais , kas zaudējis spēju peldēt un tikai rāpo. Daudz vienādkāju parazitē uz jūras dzīvniekiem, uz vēžveidīgajiem un zivīm. Vienādkājiem — zivju parazītiem — sastopamas visas parazītisma pakāpes. Ārēji vismazāk mainījušies īslaicīgie parazīti, kas sēd uz saimnieka ādas un saglabājuši spēju peldēt un mainīt saimnieku. Dziļākas izmaiņas ir zivju žaunu un mutes dobuma parazītu ārējā uzbūvē. Visvairāk pārmainījušās endoparazītiskās vienādkāju mātītes, kas zaudējušas pat segmentācijas iezīmes. Šo endoparazītu mazuļiem ir parastā uzbūve, kas raksturīga brīvi dzīvojošajiem vienādkājiem; vēlāk tā izzūd. Šo endoparazītisko vienādkāju tēviņiem ir normālā vienādkāju āriene, tie atšķiras tikai ar pundura lielumu, tādēļ radies krasi izteikts dzimumu dimorfisms. Vienādkāju lielākā daļa pārtiek no augu barības.

## Sistemātika
Pasaulē ir zināmas ap 10 000 vienādkāju sugas no apmēram 120 dzimtām. Latvijā konstatētas 24 sugas.

**Kārta**  (Vienādkāji)
* apakškārta 
* apakškārta 
* apakškārta 
* apakškārta 
* apakškārta 
* apakškārta 
* apakškārta 
* apakškārta 
* apakškārta
Vairāku bumbu sistēma

[thumb|Viena no vairākām bumbām, ko lietoja [2006. gada FIFA Pasaules kauss|2006. gada Pasaules kausā]]

**Vairāku bumbu sistēma** futbolā ļauj turpināt spēli ar citu bumbu, nezaudējot laiku, ja bumba tiek izsista autā.

Tradicionāli futbola spēlē izmanto vienu bumbu un, kad tā atstāj laukumu, spēle tiek apturēta, līdz bumba tiek atgūta. Pēc futbola noteikumiem bumbu tiesnesis var nomainīt, ja tā uzsprāgst vai tiek bojāta, taču parasti to nomaina arī, ja tā tiek izsista no stadiona. Dažās līgās tika ieviesta jauna sistēma, kas paredzēja vairākas bumbas izmantošanai spēles gaitā. Vairāku bumbu sistēmā bumbu padevējiem tiek izdalītas vairākas bumbas, visbiežāk septiņas. Kad bumba šķērso laukuma līniju, tuvākais bumbas padevējs padod rezerves bumbu, ļaujot spēli turpināt nekavējoties. Šo sistēmu šobrīd izmanto UEFA Eiropas klubu turnīros, starptautiskās sacensībās un Pasaules kausa spēlēs, taču Anglijas Līgas čempionātā mājinieku komandas var izvēlēties, vai lietot šo sistēmu.

Daļa futbola komentētāju un treneru atbalsta šo sistēmu, jo tā palīdz uzturēt ātru spēles tempu, citi apgalvo, ka noteikumi ir par labu mājinieku komandai. 2005. gadā tā brīža Nottingham Forest F.C. galvenais treneris Gerijs Megsons tika pieminēts tiesneša protokolā par aicinājumu pēc viņa komandas gūtajiem vārtiem kavēt bumbu piegādi. Jans Holovejs apgalvo, ka, spēlējot citā stadionā, bumbu padevēji bieži aizkavē bumbu padošanu viņa spēlētājiem, bet savās mājās bumbu padevēji bumbas nespēj padot pietiekami ātri.

## Atsauces
Dzelzs-ūdeņraža bareters

thumb|350px|right|Bareters 0,3Б5-135
**Bareters** () ir elektroierīce, kas paredzēta elektriskās strāvas stabilizēšanai (tās stipruma automātiskai regulēšanai). Bareters pēc būtības ir nelineārs rezistors.

## Uzbūve
Bareters sastāv no tievas dzelzs, retāk volframa stieplītes, kas ievietota stikla balonā, kurš piepildīts ar ūdeņradi.

## Darbības princips
Pareizi izvēloties stieplītes garumu un šķērsgriezumu, tās pretestība caurplūstošajai strāvai palielinās tieši proporcionāli bareteram pieliktajam spriegumam (palielinoties temperatūrai, metālu pretestība pieaug). Tādējādi strāvas stiprums zināmās robežās paliek nemainīgs. Šādu efektu sauc arī par *baretēšanu*.

## Galvenie parametri
* Stabilizācijas spriegums - sprieguma stabilizācijas diapazona vidējais punkts.
* Stabilizācijas (baretēšanas) strāva - strāva, kuru bareters var ilgstoši uzturēt pastāvīgu.
* Baretēšanas diapazons - sprieguma diapazons, kura robežās bareteram caurplūstošā strāva izmainās ne vairāk kā par 5%.

## Izmantošana
Agrāk bareterus lietoja elektronu lampu un jonu ierīču kvēlstrāvas stabilizēšanai. Bareteri var darboties kā maiņstrāvas, tā arī līdzstrāvas ķēdēs.


Attēls:Bareters 1b5 9.jpg|Bareters 1Б5-9.
Attēls:Bareters 085b55 12.jpg|Bareters 0,85Б5,5-12.
Attēls:Bareters.jpg|Baretera spirāle tuvplānā.


## Ārējās saites
Pretviļņa lampa

thumb|350px|Pretviļņa lampa ОВС-5
**Pretviļņa lampa** ir vakuuma elektroierīce (elektronu lampa) superaugstfrekvences (SAF) radioviļņu ģenerēšanai un pastiprināšanai. Dažreiz pretviļņa lampas dēvē par **karcinotroniem** (no  - krabis; vēzis - kā dzīvnieks, kas pārvietojas atpakaļgaitā), jo šajās ierīcēs, atšķirībā no skrejviļņa lampas, skrejvilnis un elektronu kūlis pārvietojas pretējos virzienos.

## Vēsture
Pirmās pretviļņa lampas tika izstrādātas 1952. gadā. Viens no to radītājiem bija Rūdolfs Kompfners.

## Pretviļņa lampas darbības princips
Pretviļņa lampā augstfrekvences elektromagnētisko svārstību ģenerēšana un pastiprināšana notiek, elektromagnētiskajam vilnim, kas pārvietojas pa spirāli (skrejvilnim), mijiedarbojoties ar elektronu kūli, tāpat kā skrejviļņa lampā.

## Pretviļņa lampu tipi
Ir divi pretviļņa lampu tipi: lampas, kurās SAF svārstībās pāriet elektronu kinētiskā enerģija, elektroniem bremzējoties augstfrekvences laukā; un tādas lampas, kurās SAF svārstībās pāriet elektronu potenciālā enerģija, tiem daudzkārtīgi bremzējoties un paātrinoties ceļā no katoda uz anodu.

## Pretviļņa lampu pielietošana
Pretviļņa lampas lieto dažādās augstfrekvences ierīcēs (signālģeneratoros, heterodīnos) kā ģeneratorus ar ātri pārregulējamu frekvenci.

## Ārējās saites
Nitrili

thumb|Nitrilu struktūrformula
**Nitrili**, jeb organiskie cianīdi, ir organiski savienojumi, kuru molekulās viens vai vairāki ūdeņraža atomi ir aizvietoti ar -C≡N (nitrila jeb cianīda) grupu. Nitrili sadaloties var atšķelt cianīdjonus, kas ir toksiski. Nitrilus dažreiz uzskata par karbonskābju funkcionālajiem atvasinājumiem, jo tos var iegūt, dehidratējot amīdus.

## Iegūšana
Eksistē daudzas iegūšanas metodes.
* Halogēnalkānu reakcijā ar metālu cianīdiem:

R-X + MeCN → R-CN + MeX

* Dehidratējot pirmējos amīdus:

R-CONH2 → R-CN + H2O

## Īpašības
* Hidrolīze. Hidrolizējot nitrilus, var iegūt karbonskābes.
* Reducējot ar ūdeņradi niķeļa katalizatora klātienē, var iegūt amīnus.
Team Lotus

**Team Lotus** bija Formula 1 autosacīkšu komanda. Tā piedalījās no 1958. līdz 1994. gadam.

## Vēsture
### Piecdesmitie gadi
Brits Kolins Čepmens 1952. gadā izveidoja Lotus Engineering Ltd. Tai bija panākumi Formula 2 klasē. 1958. gadā komanda sāka piedalīties Formula 1 sacensībās.

### Dominance sešdesmitajos un septiņdesmitajos
[200px|thumb|left|[1979. gada Lotus modelis "Lotus 79".]]
1960. gada Monako GP tika izcīnīta pirmā uzvara. Tiesa gan, neuzvarēja Lotus pilots, bet gan Lotus šasija, kuru lietoja Roba Vokera komandas pilots Stīrlings Moss. Pirmā uzvara Lotus komandai nāca 1961. gada ASV GP, kad laimīgais uzvarētājs bija Iness Airlends. 1963. gadā komanda izcīnīja gan konstruktoru kausu, gan čempiona titulu (Džims Klārks). Tas pats tika atkārtots divus gadus vēlāk. Klārks nomira trīs gadus vēlāk sacīkšu avārijā. Komanda spēja izcīnīt konstruktoru kausu arī bez viņa. Par čempionu kļuva Lotus pilots Greiems Hills. Pēc diviem gadiem Lotus pilots atkal kļuva par čempionu. Šoreiz tas bija Johens Rints. Diemžēl viņš nomira, pirms paspēja garantēt savu titulu, tomēr otrs kandidāts Žakijs Ikss nespēja sadeldēt Rinda pārsvaru. Komanda, kā parasti, izcīnīja arī konstruktoru kausu. Rints kļuva par vienīgo F1 čempionu, kurš par tādu kļuva pēc savas nāves. Pēc diviem gadiem par čempionu atkal kļuva Lotus pilots - šoreiz tas bija Emersons Fitipaldi. Pēc gada komanda izcīnīja otro konstruktoru kausu pēc kārtas, tiesa gan, šoreiz iztika bez čempiona titula. 1978. gadā tika izcīnīts komandas pēdējais konstruktoru kauss un čempiona tituls. Par čempionu kļuva amerikānis Mario Andreti.

### Astoņdesmitie gadi
Kopš Andreti titula komanda kļuva aizvien mazāk un mazāk konkurētspējīga. Astoņdesmitajos gados starp komandas pilotiem bija Naidžels Mensels, Airtons Senna un Elio de Andželiss. Šajā dekādē nomira komandas dibinātājs un ilggadējais vadītājs Kolins Čepmens. Komandas vadību pārņēma Pīters Vors.

### Deviņdesmitie gadi (komandas beigas)
Deviņdesmitajos gados komandas nosaukums jau bija sastopams rezultātu lejasgalā. 1994. gadā komanda aizvadīja savu pēdējo sezonu, pirms apvienojās ar Pacific Racing, komandu, kura gadu vēlāk bankrotēja.